Warszawapakten

Warszawapakten (offisielt kalt Traktaten for vennskap, samarbeid og gjensidig assistanse) var under den kalde krigen en militærallianse mellom Sovjetunionen og land i den tidligere østblokken i Europa. Den bestod både av reelt uavhengige stater og stater som til tross for formell selvstendighet de facto var styrt fra Sovjetunionen. Forsøk på å bryte ut av pakten ble brutalt slått ned ved hjelp av sovjetiske militærmakt.

Traktaten ble etablert som forsvarspakt rettet mot NATO, som hadde blitt etablert i 1949. En viktig begivenhet som førte til dannelsen av Warszawapakten var (Vest-)Tysklands gjenopprustning og NATO-medlemskap.Formation of the Warsaw Pact Global Security.org, hentet 22. august 2012 Pakten ble underskrevet i Warszawa 14. mai 1955Richard Cavendish: The Warsaw Pact is Signed HistoryToday, Volume 55, issue 5, 2005, hentet utdrag fra nett 22. august 2012, og trådte i kraft 5. juni 1955. Sovjetunionen hadde på forhånd inngått bilaterale forsvarsavtaler med de fleste av medlemslandene i Warszawapakten. Endringen til en multilateral avtale bidro til å øke Sovjetunionens prestisje som en supermakt internasjonalt.Appendix C: THE WARSAW PACT -- Czechoslovakia, avsnitt THE WARSAW PACT, 1955-70 Library of Congress, hentet 22. august 2012

3. november 1956 erklærte Ungarns nye statsminister Imre Nagy at Ungarn ville trekke seg fra Warszawapakten. 4. november ble landet invadert av Sovjetunionen. Omtrent  ungarere ble drept, flere tusen fengslet og omtrent  flyktet.

Natten mellom 20. og 21. august 1968 invaderte Warszawapakten Tsjekkoslovakia for å knuse det nye og mer liberale styret til Alexander Dubček.Soviet Invasion of Czechoslovakia, 1968 US Department of State, Office of the Historian, hentet 22. august 2012. Det var den eneste felles militæroperasjonen Warszawapakten foretok.

Den bestod til den kalde krigen var over, og medlemslandene begynte å trekke seg i 1991.Celestine Bohlen: Warsaw Pact Agrees to Dissolve Its Military Alliance by March 31 New York Times, hentet 26. februar 1991 DDRs medlemskap opphørte i september 1990, rett før landet sluttet å eksistere, og pakten ble offisielt oppløst den 1. juli 1991.1955: Communist states sign Warsaw Pact, boksen "In Context"BBC, hentet 22. august 2012

 Medlemmer 
  Sovjetunionen
  Albania (til 13. september 1968)
  Bulgaria
  Romania
  Tsjekkoslovakia
  Folkerepublikken Polen (til 1. januar 1990)
  Ungarn
  Den tyske demokratiske republikk (til september 1990)

Albania trakk seg ut av alliansen i 1968 som følge av uenighetene mellom Folkerepublikken Kina og Sovjetunionen etter at Sovjetunionen hadde fordømt Josef Stalin og gjennomgått en avstalinisering. Albania fortsatte således med stalindyrkelsen.

 Se også 
 Østblokken
 NATO
 Vestblokken
 Syv dager til elven Rhinen

 Referanser 

Kategori:Den kalde krigen

Kategori:Militære allianser på 1900-tallet